Bad Belzig

250px|miniatyr|høyre|Utsyn over Bad Belzig
250px|miniatyr|høyre|Marienkirche hvor Martin Luther talte i 1530
250px|miniatyr|høyre|Den kursaksiske postmilepælen i Belzig
Bad Belzig er en by i landkretsen Potsdam-Mittelmark i delstaten Brandenburg i Tyskland. Eisenhardtborgen med opprinnelse på 800-tallet er utgjør en viktig del av byens historie og identitet. Byen er en av flere samarbeidende byer i Brandenburg med intakt historisk bysentrum. Byen fikk statlig godkjennelse som termalbadested i 2009, og byens navn ble i 2010 endret til Bad Belzig.

 Geografi 
Byen ligger i Naturpark Hoher Fläming. Hagelberg (200 moh) som ligger inne i byområdet, er det høyeste punkt i det nordtyske lavland.

Ved Verlorenwasser, nord for Bad Belzig lå DDRs geografiske midtpunkt.

 Nabokommuner 
Belzig grenser til Golzow, Planebruch, Brück, Planetal, Rabenstein/Fläming, Wiesenburg/Mark, Görzke, Gräben og Wollin.

 Bydeler 
Byområdet er oppdelt i 4 bydeler: Bysentret Altstadt, Kurpark Kurparksiedlung, Klinkengrund og industriområdet Klinkengrund.

I tillegg er det i kommunen 14 landsbyer og boligområder:

Bergholz, Borne, Dippmannsdorf, Fredersdorf, Groß Briesen, Hagelberg med bydelen Klein-Glien, Kuhlowitz med bydelen Preußnitz, Lübnitz, Lüsse, Lütte, Neschholz, Ragösen, Schwanebeck, Werbig med bydelen Verlorenwasser, Egelinde og Hohenspringe

 Historie 

Borgen nevnes i kjente skriftlige kilder første gang i 997 som burgwardium belizi, i et dokument utstedt av den tysk-romerske keiser Otto III, der han overdro borgen til erkebispesetet i Magdeburg (Erzstift Magdeburg).

Under ledelse av Albrekt Bjørnen lyktes det i 1139 Askanierne å overta borgen.Meyers Konversationsleksikon i Wikisourse Besøkt 11. oktober 2012 Da Belzigs eier grev Baderich døde ca. 1251, gikk grevskapet over til Stamhertugdømmet Sachsen.

I 1406 brannskattet Magdeburgs biskoper Belzig-området, og som en konsekvens ble byen og borgen delvis ødelagt. Fra 1423 til 1815 hørte Belzig til kommunen Belzig Rabenstein i den saksiske Kurkreis.

Martin Luther holdt en preken i Mariakirken i 1530. Under den schmalkaldiske krig ble byen i 1547 delvis ødelagt av spanske tropper. Omtrent hundre år senere, i 1636 under tredveårskrigen ble byen totalt ødelagt av svenske leiesoldater.

I 1702 fikk Belzig kjøpstadsrettigheter. Under Napoleonskrigene også kalt befrielseskrigene kjempet franske og prøyssiske tropper i 1813 et slag ved Hagelberg i nærheten av Bad Belzig med store tap på begge sider. Sachsen var på det tidspunkt på fransk side. I 1815 besluttet Wienerkongressen derfor at Bad Belzig som tilhørte Sachsen, skulle under prøyssisk herredømme. I 1818 ble Bad Belzig administrasjonssted i kretsen Zauch-Belzig.

I 1934 ble ammunisjonsfabrikken Roederhof bygget. I 1940 ble det ved Lübnitzer Straße anlagt en arbeidsleir for 1500 østeuropeiske tvangsarebeidere som arbeidet på fabrikken. Fra 1943 arbeidet i Bad Belzig også 750 kvinnelige fanger som et ekstra produksjonspotensial i en avdeling av konsentrasjonsleiren Ravensbrück. De syke ble sendt tilbake til konsentrasjonsleiren og utryddet. Fra 1939 til 1945 ble byen hjemsted for Tysklands største radiostasjon.

Etter 2. verdenskrig ble  Belzig i 1952 administrasjonssted for Belzig kommune i den nydannede Potsdamregionen. I 1959 ble Weitzgrund en del av Belzig kommune. I året 1972 brant Rådhuset, som senere ble gjenoppført i den opprinnelige renessansestilen. 1993 ble det ved en sammenslåing av tre kommuner dannet Landkreis Potsdam-Mittelmark og Belzig ble administrasjonssted (Kreisstadt).

Siden 1995 er Belzig en statlig autorisert kursted (Luftkurort) og 2002 ble stentermobadet die SteinTherme åpnet. 18. mai 2005 ble det nye Hofgarten-Kino åpnet og 12. september 2005 fikk Belzig en omkjøringsvei.

Belzig fikk i 2009 statlig godkjennelse som termalbad til utnyttelse av en naturlig varmekilde. Byens navn ble i 2010 endret til Bad Belzig.

 Politikk 
 Kommunestyre (Stadtverordnetenversammlung) 
Kommunestyret i Belzig består av ordføreren og 22 valgte representanter

 SPD: 5 representanter
 CDU: 4 representanter
 Die Linke: 4 representanter
 Det frivillige brannkorpset: 1 representanter
 Vi fra landsbyen (Wir vom Dorf): 2 representanter 
 Bündnis 90/Die Grünen: 1 representant 
 FDP: 1 representant
 Håndverkerforeningen i Belzig: 2 representanter 
 Uavhengig velgerliste: 2 representanter

(Etter kommunevalget 29. september 2008)

 Ordførere fra 1990 
 1990-2008 – Peter Kiep (SPD)
 fra 2009 – Hannelore Klabunde (partiløs). Ordføreren ble valgt i første valgomgang 28. september 2008 med 57,5 % av stemmene. Hun er den første kvinne som ordfører i byen.

 Severdigheter 
 Burg Eisenhardt er et tidligere borganlegg i den sydvestlige del av byen. Idag inneholder borgen museum, folkeregisteret, bibliotek for lokalhistorie og et hotell.
 Gamlebyen med:
 Marienkirche er fra den andre halvdel av det 1200-tallet. Kirken har mot sør to sengotiske påbygg og et to etasjers sakristi. Den bueformede kronesteinen over inngangen mot vest minner om at Luther holdt preken i kirken 14. januar 1530. 
 Rådhuset er fra det 16. århundre, brant 1836, ble gjenoppført 1671, i 1912 ble det bygget på en gavl i renessansestil, brant igjen i 1972 og i 1988-91 ble det gjenoppført i den opprinnelige stil 
 Reissigerhaus fra 1728 ved Kirchplatz, var opprinnelig en skole. Det var fødested for musikeren Carl Gottlieb Reissiger. 
 Det kirkelige superintendentur fra 1678 ved Kirchplatz er bygget på fundamentene av en kjeller fra middelalderen 
 Postmilesøylen ved Bahnhofsstraße er en firehjørnet søyleobelisk som i det tidligere Sachsen tidligere offisielt anga veiavstandstiden i timer til nabobyene 
 Den historiske Gertraudenfriedhof kirkegård med gamle Gertraudenkapelle er et tidligere sykekapell med historiske fresker 
 Belziger Teufelsstein med "djevelens håndavtrykk" ved siden av Kirchhofstraße i nærheten av Gertraudenfriedhof
 Stülerkirken i Dippmannsdorf.
 Schinkelkirken i Lütte.
 Hagelberg med minnesmerkene over slaget ved Hagelberg i 1813.

 Kjente personer 

 Æresborger 
Věra Koldová, tsjekkisk motstandskvinne i Belzig-avdelingen av konsentrasjonsleiren i Ravensbrück.

 Sønner og døtre av byen 
 Christian August Gottlob Eberhard (1769–1845), saksisk poet og forfatter 
 Carl Gottlieb Reissiger (1798–1859), tysk komponist og kongelig saksisk hoffkapellmester i Dresden 
 Friedrich August Reissiger (1809–1883) var en tysk og senere norsk komponist, organist, kapellmester, sangpedagog og dirigent. Bror av C.G.Reissiger 
 Georg Hellmuth Neuendorff (1882–1949), reformpedagog 
 Joachim Herrmann (1932-), arkeolog 
 Volker Reiche (1944-), Comic-tegner 
 Günter Baaske (1957-), minister i Brandenburg for arbeid, sosialvesen, kvinner og familie 
 Norbert Leisegang (1960-), musiker 
 Felix Holzner (1985-), fotballspiller

 Litteratur 
 Peter Feist: Burg Eisenhardt in Belzig. Kai Homilius Verlag, Berlin 1995, ISBN 3-931121-03-8, (Utdrag)

 Referanser 

 Eksterne lenker 



Kategori:Byer i Brandenburg
Kategori:Kursteder